I løpet av mars 2014 ble en rekke tilfeller av ebola påvist i og nær Conakry, hovedstaden i det vestafrikanske landet Guinea. Senere er man kommet til at det opprinnelige sykdomstilfellet, som alle påfølgende utbrudd går tilbake til, var sent i 2013 i landets indre. Også i nabolandene Sierra Leone og Liberia er ebolaviruset (ZEBOV) registrert, og det har vært spredte tilfeller på grunn av smittede personer som har reist ut fra området.